Document ID: /roh_data/filtered/fineweb-2-filterrobots_roh.jsonl.gz/52921

Engiadina - Project per in hotel da sanadad e la nova Clinica Gut è surlavurà
A partir da damaun gievgia vegn il project per in hotel da sanadad e la nova Clinica Gut a San Murezzan exponì ina segunda giada publicamain. Sco quai ch’igl ha num en ina communicaziun a las medias, haja l'emprima publicaziun pudì sclerir dumondas impurtantas.
Il contract da planisaziun concretisà, stgaffeschia per la vischnanca ina segirtad da planisaziun e da dretg ch'i vegnia propi construì sin l'areal in hotel e la nova Clinica Gut. L'hotel da sanadad duai avair bun 130 chombras e suitas.
L'autezza dal bajetg è plinavant vegnida reducida danovamain sin giavisch da possessurs da terren en la vischinanza.